Լծեն

Լծեն, գյուղ Հայաստանի Սյունիքի մարզի Սիսիան համայնքումՏեղեկություններ Սիսիան համայնքի մասին Սյունիքի մարզի մարզպետարանի կայքում, (արխիվացված 27․11․2023 թվական)։։

 Անուն 
Բնակավայրի պաշտոնական անունը Լծեն է։ Որոշ ժամանակաշրջան հայտնի է եղել նաև Լիզին անունով«Հայաստանի և հարակից շրջանների տեղանունների բառարան», հտ 2, էջ 585։

Գյուղի անվան հետ կապված կա ավանդություն, որի համաձայն նշվում է, որ երբ մոնղոլները Չար Ղաթայի առաջնորդությամբ հասել են այս կողմերը, տեղացիները լեռների կատարներից քարե կարկուտ են թափել ձորում գտնվող թշնամու վրա։ Ժողովրդին խրախուսելու համար մենաստանում ապրող Ներսես Քերթողը կրկնել է՝ «Լցե՛, լցե՛ …», և ինքն էլ քարեր է գլորել վերևից։ Հետևելով Ներսես Քերթողին, գյուղացիները եզներ են լծել քարքաշաններին, քարե կույտեր են բերել, քարե հեղեղ են տեղացել թշնամու վրա և չեն թողել, որ նա ոտք դնի գյուղը տանող արահետին։ Իսկ Ներսես Քերթողը շարունակել է կրկնել՝ «Լցե՛, լցե …»։ Դրանից հետո էլ, ասում են, գյուղի անունը մնացել է Լծեն։

 Աշխարհագրություն 
Գյուղը գտնվում է Որոտան գետի աջ կողմում՝ ծովի մակարդակից մոտ 1560 մ բարձրության վրա։ Հեռավորությունը Սյունիքի մարզի մարզկենտրոն Կապան քաղաքից կազմում է մոտ 68 կմ, իսկ Սիսիան քաղաքից հեռու է մոտ 12 կմ դեպի հարավ-արևելք։ Գյուղով է անցնում Նորավան-Տաթև մայրուղին, որը շահագործվել է 2023 թվականի վերջերին:

 Պատմություն 
Գյուղն հիշատակվում է Տաթևի վանքի 1781 թվականի հարկացուցակում, ըստ որի՝ գյուղաբնակների տարեկան տուրքը վանքին կազմել է 2250 գահեկան պտուղ։

Ենթադրվում է, որ ներկայիս գյուղաբնակների նախնիները գաղթել են Լծենի տարածք 1828-29 թվականներին՝ Խոյի գավառից։

 Պատմամշակութային կառույցներ 
Լծենում կա կանգուն եկեղեցի, մատուռ իսկ հարավարևելյան մասում է գտնվում Սուրբ Խաչ անունով ուխտատեղին։

 Բնակչություն 
Համաձայն 2011 թվականին Հայաստանում անցկացված մարդահամարի արդյունքների՝ Լծենի մշտական բնակչությունը կազմել է 76, առկա բնակչությունը՝ 83 մարդ։ Գյուղում մշտապես բնակվել են հայերԶավեն Կորկոտյան, «Խորհրդային Հայաստանի բնակչությունը վերջին հարյուրամյակում (1831-1931)», Ստորև ներկայացված է Լծեն գյուղի բնակչության թվային փոփոխությունն ըստ տարիների«Հայաստանի և հարակից շրջանների տեղանունների բառարան», հ. 2, էջ 592.
 Տարի 1831 1873 1897 1926 1939 1959 1970 1979 1989 2001 2011 Բնակիչ 68 175 314 415 509 460 435 142 93 1572001 թ Հայաստանի մարդահամարի արդյունքները 76

 Տես նաև 
 Լծենի պատմության և մշակույթի անշարժ հուշարձանների ցանկ (Սյունիքի մարզ)

 Ծանոթագրություններ 

 Արտաքին հղումներ 
 Էջը Սյունիքի մարզպետարանի կայքում 

Կատեգորիա:Սիսիան համայնքի բնակավայրեր
Կատեգորիա:Սյունիքի մարզի գյուղեր